REPUBLIKA HRVATSKA

VUKOVARSKO – SRIJEMSKA ŽUPANIJA -Nacrt prijedloga

GRAD OTOK

GRADSKO VIJEĆE

KLASA:

URBROJ:

Otok, .......................... 2023. godine

Na temelju članka 35. stavka 1. točke 4. i članka 53. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 21. Statuta Grada Otoka (Službeni vjesnik Vukovarsko-srijemske županije broj 14/09, 4/13,6/18 i Službeni vjesnik Grada Otoka broj 02/20, 2/21 i 3/21-pročišćeni tekst) Gradsko vijeća Grada Otoka na ....... sjednici održanoj................. 2023. godine donijelo je

ODLUKU

o ustrojstvu i djelokrugu upravnih tijela Grada Otoka

I.OSNOVNE ODREDBE

Članak 1.

Ovom Odlukom o ustrojstvu i djelokrugu upravnih tijela Grada Otoka (u daljnjem tekstu: Odluka) osnivaju se upravna tijela Grada Otoka (dalje: upravna tijela), utvrđuje se djelokrug upravnih tijela, uređuje način upravljanja i rukovođenja te uređuju i druga pitanja značajna za rad upravnih tijela u skladu sa zakonom i Statutom Grada Otoka.

Članak 2.

Riječi i pojmovi korišteni u ovoj Odluci koji imaju rodno značenje odnose se jednako na muški i ženski rod, bez obzira u kojem su rodu korišteni.

Članak 3.

Radi obavljanja poslova iz samoupravnog djelokruga Grada Otoka ustrojavaju se upravna tijela Grada Otoka (u daljnjem tekstu: upravna tijela).

II. USTROJSTVO UPRAVNIH TIEJLA I NAČIN UPRAVLJANJA

Članak 4.

Upravna tijela ustrojavaju se za obavljanje poslova u jednom ili više upravnih i/ili stručnih područja, a uvažavajući organizacijsku povezanost u cilju učinkovitog obavljanja poslova iz samoupravnog djelokruga Grada Otoka.

Ustrojstvo i djelokrug upravnih tijela uređuje se način koji osigurava kvalitetno i učinkovito obavljanje poslova.

Članak 5.

Gradonačelnik usmjerava djelovanje upravnih tijela u obavljanju poslova iz njihovog djelokruga i nadzire njihov rad.

U ostvarivanju prava i dužnosti Gradonačelnik koristi podatke, izvješća i prijedloge za rješavanje određenih pitanja koje mu dostavljaju pročelnici, određuje im zadaće, daje upute i smjernice za rad, sukladno svojim pravima i dužnostima.

Članak 6.

Sredstva za rad upravnih tijela osiguravaju se u proračunu Grada Otoka.

Članak 7.

Na zgradi u kojoj su smještena upravna tijela mora biti istaknuta natpisna ploča s nazivom upravnog tijela sa sadržajem utvrđen posebnim propisima.

Upravna tijela imaju svoj pečat čiji je sadržaj utvrđen posebnim propisima.

Akti upravnog tijela u zaglavlju moraju imati sadržaj utvrđen posebnim propisma.

Članak 8.

Upravnim tijelima upravljaju pročelnici koje na temelju javnog natječaja imenuje Gradonačlnik.

Pročelnik organizira i koordinira rad u upravnom tijelu, brine o zakonitom i pravovremenom obavljanju poslova iz nadležnosti upravnog tijela kojem je na čelu i poduzima mjere za osiguranje efikasnog poslovanja upravnog tijela, raspoređuje poslove i zadaće, daje službenicima i namještenicima upute za rad, predlaže donsošenje akata za čije je predlaganje ovlašten, brine o stručnom osposobljavanju i usavršavanju službenika i namještenika tijekom službe, brine o pravilnom korištenju imovine i sredstava za rad, obavlja nadzor nad radom službenika i namještenika, odlučuje o pravima i obvezama službenika i namještenika, provodi postupke zbog povrede službene dužnosti službenika i namještenika te ima druge ovlasti utvrđene zakonom i drugim propisima.

Gradonačelnik može razriještiti pročelnika u skladu i na način propisan zakonom.

Na prava, obveze i odgovornosti, kao i druga pitanja u vezi s radom pročelnika, primjenjuju se odredbe zakona kojima se uređuje radni odnos službenika i namještenika u tijelima jedinica lokalne samouprave.

Članak 9.

Unutranje ustrojstvo upravnih tijela, nazivi i opisi poslova radnih mjesta s opisima standariziranih mjerila za klasifikaciju radnih mjesta, broj izvršitelja i druga pitanja zančajna za rad upravnih tijela uređuju se Pravilnikom o unutarnjem redu upravnih tijela Grada Otoka kojeg donosi Gradonačelnik na prijedlog pročelnika upravnih tijela u skladu sa zakonom.

Članak 10.

Upravne, stručne i druge poslove i zadaće iz djelokruga upravnih tijela, ovisno o vrsti, složenosti, stručnoj spremi i drugim uvjetima obavljaju službenici i namještenici.

Službenici obavljaju upravne i stručne poslove iz djelokruga upravnog tijela u kojem su raspoređeni, a namještenici obavljaju pomoćno – tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga upravnih tijela.

Članak 11.

Unutar upravnog tijela mogu se ustrojiti unutarnje ustrojstvene jedinice.

Unutarnje ustrojstvene jedinice su odsjeci u kojima se obavlja dio upravnih odnosno stručnih poslova iz nadležnosti upravnih tijela, a njihov ustroj uređuje se Pravilnikom o unutarnjem redu upravnih tijela Grada Otoka.

III. UPRAVNA TIJELA I NJIHOV DJELOKRUG

Članak 12.

Upravna tijela Grada Otoka su:

1. Služba – Tajništvo Grada,

2. Upravni odjel za financije i gopodarstvo,

3. Upravni odjel za komunalne gospodarstvo, poljoprivredu i pravne poslove.

Članak 13.

 U Službi – Tajništvu Grada obavljaju se sljedeći poslovi:

- organizira aktivnosti gradonačelnika,

- koordinira njegove odnose s javnošću,

- koordinira medijsku promidžbu Grada,

- obavlja poslove protokola,

- organizira rad sa strankama gradonačelnika,

- obavlja poslove prava na pristup informacijama,

- obavlja poslove u svezi uređivanja web stranice Grada i uređivanja društvenih mreža Grada, promoviranja na javnim portalima, on – line komunakaciju s građanima,

- obavlja stručne i administrativno – tehničke poslove u svezi rada Gradonačelnika i Gradskog vijeća i njihovih radnih tijela, ponajprije pripremu i održavanje potrebnih sjednica,

- obavlja poslove redakcije i službene objave akata,

- obavlja poslove u svezi provedbe izbora, uključujući i tijela mjesne samouprave,

- drugi poslovi vezani uz neposredno sudjelovanje građana u odlučivanju u lokalnim poslovima od neposrednog i svakodnevnog utjecaja na život i rad građana,

- obavlja poslove pisarnice, arhive, održavanja radnih prostorija Grada i drugih prostora u vlasništvu odnosno na korištenju Grada,

- obavlja poslove održavanja i korištenja vozila u vlasništvu i na korištenju Grada,

- poslovi vezani uz informiranje građana i drugih tijela o radu Gradonačelnika i Gradskog vijeća, upravnih tijela, trgovačkih društava i ustanova u vlasništvu Grada,

- poslovi vezani uz održavanje i unapređenje informatičkog sustava gradske uprave, i poslovi vezani uz korištenje službenih fiksnih i mobilnih uređaja u vlasništvu Grada,

- zaštita digniteta Domovinskog rata kroz naročitu brigu o braniteljima, stradalnicma Domovinskog rata i braniteljskim udrugama,

- poslovi vezani uz suradnju s vjerskim zajednicama,

- razmatranje predstavki i pritužbi građana na rad tijela Grada Otoka,

- poslovi vezani uz zaštitu osobnih podataka,

- poslovi vezani za zaštitu potrošača,

- poslovi vezani uz suradnju s gradovima prijateljima i partnerima u zemlji i inozemstvu,

- zaštita mladih kroz suradnju sa Savjetom mladih i drugim udrugama koje se bave problematikom mladih,

- poslovi vezani uz izradu prijedloga javnih potreba u kulturi, odgoju i obrazovanju, sportu, s financijskim planom i drugih općih akata u područja kulture, odgoja i obrazovanja, predškolskog odgoja i poslovi praćenja izvršenja istih,

- praćenje stanja u kulturi, odgoju i obrazovanju, sportu i predlaganje mjera i drugih aktivnosti za unaprjeđenje istih,

- briga o djeci, odgoju i osnovnom obrazovanju,

- briga o pripadnicima treće životne dobi,

- poslovi vezani uz kulturu i ustanove u kulturi,

- osiguravanje sredstava za zadovoljenje potreba u kulturi, športu i tehničkoj kulturi te poticanje sponzorstava i donacija za poboljšanje standarda u kulturi, sportu i tehničkoj kulturi,

- praćenje i unapređenje rada udruga građana i civilnog društva na području kulture i tehničke kulture, sporta, obrazovanja, zaštite okoliša i drugog područja,

- organiziranje manifestacija, koncerata i društvenih događaja

-poslovi zdravstva

- obavlja i druge poslove sukladno posebnim propisima.

Članak 14.

 U Upravnom odjelu za financije i gospodarstvo obavljaju se sljedeći poslovi:

- kreiranje i koordiniranje dugoročne financijske politike kroz izradu prijedloga proračuna za iduću godinu, te projekcije proračuna za naredne godine i nadzor nad izvršenjem proračuna, kao i izrada izmjena i dopuna proračuna, izrada Odluke o izvršavanju proračuna, nadzora njegovog izvršenja, izrada polugodišnjeg i godišnjeg izvještaja o izvršenju proračuna i drugi financijski poslovi za potrebe Grada Otoka,

- izrada uputa i smjernica za izradu prijedloga proračuna i financijskih planova proračunskih korisnika,

- izrada plana rashoda i izdataka upravnih tijela i kontrola izvršenja istih i vođenje propisanih evidencija,

- knjigovodstveno evidentiranje prihoda i primitaka, rashoda i izdataka proračuna i upravnih tijela,

- vođenje računovodstva proračuna i izrada potrebnih financijskih i drugih izvještaja,

- praćenje financijskog stanja, planiranja likvidnosti proračuna prema novčanom toku prometa te predlaganje mjera za poboljšanje financijske likvidnosti proračuna,

- poslovi vezani uz gradsku riznicu kada se ista ustroji,

- poslovi vezani uz sustav unutarnjih kontrola i fisklanu odgovornost,

- poslovi vezani uz popis duga, izdanih jamstava i zajmova te izvještavanje Ministarstva financija i poslovi vezani uz dobivanje suglasnosti za zaduživanje i davanje jamstava te vođenje evidencije o istim,

- knjigovodstveno evidentiranje imovine i obveza grada i izrada bilance dugotrajne imovine,

- poslovi platnog prometa,

- obračun plaća i ostalih naknada,

- poslovi fakturiranja prihoda i praćenje naplate istih,

- briga o pravovremenoj naplati potraživanja i prihoda, te poslovi prisilne naplate potraživanja ako nisu u nadležnosti drugoga upravnog tijela,

- poslovi vezani uz utvrđivanje obveznika svih vrsta gradskih prihoda,

- izrada svih financijskih izvještaja prema nadležnim institucijama sukladno posebnim propisima,

- obavljanje stručnih poslova vezanih uz gospodarstvo i fondove Europske unije,

- obavljanje analitičko – planskih poslova vezanih za stanje i razvoj gospodarstva, izrada programa potpore i praćenja njihovog izvršenja radi unaprjeđenja gospodarstva i poljoprivrede,

- praćenje stanja i poduzimanje aktivnosti na ostvarivanju uvjeta za razvoj strateških grana i investicijskih ulaganja,

-izrada kratkoročnih, srednjoročnih i dugoročnih razvojnih planova,

- priprema i predstavljanje projekata od interesa za Grad s potencijalnim domaćim i stranim ulagačima,

- izrada i provedba programa poticanja razvoja gospodarstvakao i ruralnog razvojate ugostiteljstva i turizma,

- poticanje razvoja Poduzetničke zone i upravljanje Poduzetničkim inkubatorom

- organiziranje manifestacija iz područja poduzetništva, ruralnog razvoja i turizma, poticanje i pomoć poslovnim subjektima u sudjelovanju na manifestacijama izvan Grada Otoka,

- izrada i ažuriranje registra nekretnina, kao i izrada plana upravljanja imovinom u vlasništvu Grada Otoka, uz upis nekretnina u zemljišne knjige,

- poslovi vezani uz prirodne nepogode,

 - obavlja i druge poslove sukladno posebnim propisima.

Članak 15.

 U Upravnom odjelu za komunalno gospodarstvo, poljoprivredu i pravne poslove obavljaju se sljedeći poslovi:

- poslovi zastupanja Grada pred pravosudnim, upravnim i drugim tijelima i institucijama,

- poslovi vezani uz službeničke odnose službenika i namještenika u Gradu Otoku, a naročito provođenje postupka prijema u službu te izradu pojedinačnih akata za službenike, namještenika i dužnosnike,

- poslovi vezani uz jednostavnu i javnu nabavu za potrebe Grada Otoka,

- imovinsko – pravni poslovi te suradnja s nadležnim ministarstvima i drugim institucijama,

- koordinacija i izrade i praćenje izvršenja plana i programa zaštite od požara, civilne zaštite i zaštite na radu sukladno posebnim propisima,

- poslovi vezani uz financiranje i nadzor provedbe programa iz područja socijalne skrbi koji su usmjereni na pomoć socijalno osjetljivim i ugroženim skupinama građana, a naročito izrada pojedinačnih akata o ostvarivanju prava iz socijalne skrbi te poslovi evidencije tih prava i izrada potrebnih izvješća,

- praćenje rada i pružanje pravne pomoći ustanovama u realizaciji programa,

- izrada i provedba programa raspolaganja poljoprivrednim zemljištem u vlasništvu Republike Hrvatske na području Grada Otoka, briga o zemljištu u vlasnštvu Grada Otoka, i praćenje stanja u području poljoprivrede,

- gospodarenje i provođenje mjera i aktivnosti zaštite poljoprivrednog zemljišta te poslovi praćenja stanja i evidencija poljoprivrednog zemljišta,

- provedba svih vrsta komunalnih djelatnosti suladno zakonu koji uređuje komunalno gospodarstvo, vode i ceste te izrada prijedloga odluka i drugih akata iz područja komunalnog gospodarstva, vodnog gospodarstva i prometa,

- izrada planova i programa održavanja i izgradnje komunalne infrastrukture,

- koordinacija izrade tehničke dokumentacije za investicijske objekte komunalne infrastrukture i objekte održavanja komunalne infrastrukture,

- poticanje mjera energetske učinkovitosti i obnovljivih izvora energije kod objekata i uređaja komunalne infrastrukture,

- pribavljanje svih potrebnih dozvola za izgradnju komunalne infrastrukture,

- aktivnosti vezane uz izgradnju objekata i uređaja komunalne infrastrukture kao i koordinacija izvođenja radova održavanja i izgradnje komunalne infrastrukture,

- aktivnosti vezane uz izgradnju, rekonstrukciju i održavanje objekata i uređaja komunalne infrastrukture i za izgradnju i održavanju javne rasvjete, javnih zelenih površina i opreme na javnim površinama,

- koordiniranje aktivnosti sa Vranjevo d.o.o. za komunalne djelatnosti, razvojnom agencijom i drugim nadležnim tijelina u provedbi programa građenja i održavanja komunalne infrastrukture, praćenje namjenskog utroška proračunskih sredstava, sredstava iz državnog proračuna i fondova Europske unije u provedbi tih programa

- organizacija komunalnog i poljoprivrednog redarstva na području Grada Otoka,

- utvrđivanje obveznika i donošenje rješenja u upravnom postupku za naplatu komunalne naknade, komunalnog doprinosa i drugih naknada i provođenje prisilne naplate iz svoga djelokruga rada,

- praćenje stanja u prostoru, priprema akata u vezi praćenja stanja u prostoru, priprema i i praćenje izrade dokumenata prostornog uređenja, praćenje ostvarivanja dokumenata prostornog uređenja, vođenje dokumentacije u prostoru te drugi upravni i stručni poslovi prostornog planiranja,

- gospodarenje poslovnim prostorom u vlasništvu Grada, vođenje evidencije poslovnih prostora i zakupnika i izrade programa gospodarenjem poslovnim prostorom u vlasništvu Grada s ciljem poticanja gospodarstva,

- poslovi prometa na području Grada Otoka,

- praćenje i analiziranje stanja u području zaštite okoliša, briga o zaštiti okoliša i postupanju s otpadom, izrada izvješća, programa, planova i stručnih podloga iz područja zaštite okoliša i gospodarenje otpadom,

- organiziranje poslova zbrinjavanja napuštenih i izgubljenih životinja,

- obavlja i druge poslove sukladno posebnim propisima.

Članak 16.

 Radi razmatranja opće i tekuće problematike i pitanja iz djelokruga upravnih tijela te za rješavanje i izvršavanje tekućih poslova gradonačelnik može osnovati Kolegij.

 Kolegij čine gradonačelnik i pročelnici upravnih odjela.

 Gradonačelnik može za potrebe rasprave o pojedinim poslovima na sjednicu Kolegija pozvati i službenike upravnih odjela i službe koji su posebno stručni za određeno područje ili druge stručne osobe.

Članak 17.

 Upravna tijela dužna su međusobno surađivati i pružati stručnu pomoć drugim upravnim tijelima u svojem djelokrugu, dostavljati podatke, evidencije, usklađivati planove rada, organizirati zajednička stručna savjetovanja, te poticati i druge oblike suradnje.

IV. PRIJELAZNE I ZAVRŠNE ODREDBE

Članak 18.

 Stupanjem na snagu ove Odluke pročelnici upravnih tijela Grada Otoka nastavljaju s radom kao pročelnici upravnih tijela ustrojenim ovom Odlukom, kako slijedi:

- pročelnik dosadašnjeg Upravnog odjela za komunalno gospodarstvo i pravne poslove kao

pročelnik Upravnog odjela za komunalno gospodarstvo, poljoprivredu i pravne poslove,

- pročelnik dosadašnjeg Upravnog odjela za društvene djelatnosti, samoupravu i opće poslove kao pročelnik Službe – Tajništvo Grada,

- pročelnik dosadašnjeg Upravnog odjela za financije, gospodarstvo i poljoprivredu kao pročelnik Upravnog odjela za finacije i gospodarstvo.

Članak 19.

 Pravilnik o unutarnjem redu upravnih tijela donijet će Gradonačelnik na prijedlog pročelnika upravnih tijela u roku od 30 dana od dana stupanja na snagu ove Odluke.

 Službenici i namještenici zatečeni u službi na dan stupanja na snagu ove Odluke do donošenja Pravilnika o unutarnjem redu upravnih tijela Grada Otoka i izvršnosti rješenja o rasporedu na radna mjesta prema tom Pravilniku obavljaju polsove koje su do sada obavljali, odnosno druge poslove po nalogu pročelnika, a pravo na plaću i ostala prava iz službe ostvaruju prema dosadašnjim rješenjima.

Članak 20.

 Stupanjem na snagu ove Odluke prestaje važiti Odluka o ustrojstvu i djelokrugu upravnih tijela Grada Otoka („Službeni vjesnik“ Vukovarsko-srijemske županije br. 20/17 i „Službeni vjesnik“ Grada Otoka br. 1/20).

Članak 21.

 Ova Odluka objavit će se u Službenom vjesniku Grada Otoka i stupa na snagu osmog dana od dana objave.

 PREDSJEDNIK VIJEĆA

 Stjepan Topalović